**Press release**

# Efektívne riadenie globálnych dodávateľských reťazcov spoločnosťou DACHSER Air & Sea Logistics

**V leteckej a námornej nákladnej doprave sa postupy v prevádzke vyznačujú vysokou mierou manuálnej práce a vyžadujú koordináciu s množstvom kontaktov. So spoločnosťou DACHSER, ako logistickým partnerom, môžu zákazníci na efektívnejšie riadenie svojich medzinárodných dodávateľských reťazcov využívať digitálne riešenia. Ich jednoduchú a rýchlu implementáciu podporuje a koordinuje jediné kontaktné miesto v spoločnosti DACHSER.**

Skúsenosti spoločnosti DACHSER ukazujú, že stále viac firiem využíva digitálne aplikácie na riadenie svojej leteckej a námornej prepravy. S cieľom poskytnúť zákazníkom vhodné digitálne riešenie podľa ich požiadaviek, DACHSER poskytuje rozmanité portfólio produktov. Ponuka je založená na personalizovaných zákazníckych riešeniach, ako je [eLogistics](https://elogistics.dachser.com/shp2s/home?2) centrálna zákaznícka platforma spoločnosti DACHSER, alebo štandardizované aplikácie [EDI](https://edi.dachser.com/edisuite/?0) a webové rozhranie [API](https://api-portal.dachser.com/). Analógové procesy tak možno nahradiť, optimalizovať alebo vytvoriť priame napojenie na IT infraštruktúru spoločnosti DACHSER. Globálne riadenie projektov odborníkmi spoločnosti DACHSER Air & Sea Logistics sa netýka iba izolovaných častí, ale sú zohľadnené celé procesy a požiadavky zákazníkov v celom dodávateľskom reťazci. Tento holistický prístup zohľadňuje aj zastrešujúce napojenie na sieť cestnej logistiky DACHSER. Pre bezproblémovú implementáciu sú produkty pred uvedením do prevádzky testované simuláciou prípadov použitia.

**Prehľad výhod:**

* Celoštátne riadenie projektov a odborné poradenstvo prostredníctvom jedného kompetentného kontaktného miesta v spoločnosti DACHSER
* Transparentnosť a komunikácia počas celého procesu projektu
* Digitálna, bezpapierová výmena bez e-mailov: priamy prenos špedičných objednávok do systému riadenia dopravy spoločnosti DACHSER pre leteckú a námornú prepravu (Othello)
* Zasielanie stavových a fakturačných údajov do ERP systému zákazníka
* Plne automatizované, časovo úsporné a nerušené procesy
* Rýchle a podrobné informácie o zásielkach v reálnom čase
* Bezproblémová integrácia prostredníctvom jediného zabezpečeného zdroja dát, čím sa zamedzí vzniku dátových sietí
* Synergické efekty [homogénnej systémovej infraštruktúry DACHSER](https://www.dachser.com/en/it-network-56)
* Rozšírenie existujúcich podnikových riešení o ďalšie funkcie
* Komplexné digitálne nastavenia s riešeniami na mieru

Ďalšie informácie vám radi poskytnú odborníci spoločnosti DACHSER Air & Sea Logistics.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: [anka.palfiova@gmail.com](mailto:anka.palfiova@gmail.com%20)

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: [martin.stiglinc@dachser.com](mailto:martin.stiglinc@dachser.com)

www.dachser.sk